Document ID: 32011D0415

ΑΠΌΦΑΣΗ ΤΗΣ ΕΠΙΤΡΟΠΉΣ
της 14ης Ιουλίου 2011
για διόρθωση της οδηγίας 2010/19/ΕΕ, η οποία τροποποιεί την οδηγία 91/226/ΕΟΚ του Συμβουλίου και την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, με σκοπό την προσαρμογή τους στην τεχνική πρόοδο όσον αφορά τα συστήματα αποτροπής της εκτόξευσης νερού από ορισμένες κατηγορίες μηχανοκίνητων οχημάτων και των ρυμουλκουμένων τους, ιδίως όσον αφορά την τροποποίηση των παραρτημάτων της οδηγίας 2007/46/ΕΚ
(Κείμενο που παρουσιάζει ενδιαφέρον για τον ΕΟΧ)
(2011/415/EE)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (1), και ιδίως το άρθρο 39 παράγραφος 2,
Εκτιμώντας τα ακόλουθα:
(1)
Έγινε ένα λάθος κατά την έκδοση της οδηγίας 2010/19/ΕΕ της Επιτροπής, της 9ης Μαρτίου 2010, η οποία τροποποιεί την οδηγία 91/226/ΕΟΚ του Συμβουλίου και την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, με σκοπό την προσαρμογή τους στην τεχνική πρόοδο όσον αφορά τα συστήματα αποτροπής της εκτόξευσης νερού από ορισμένες κατηγορίες μηχανοκίνητων οχημάτων και των ρυμουλκουμένων τους (2). Με την οδηγία 2010/19/ΕΕ καθιερώθηκαν εναρμονισμένες απαιτήσεις όσον αφορά την αποτροπή της εκτόξευσης νερού σε όλες τις κατηγορίες των μηχανοκίνητων οχημάτων που καλύπτονται από την οδηγία 91/226/ΕΟΚ του Συμβουλίου (3). Αντιστοίχως, τα παραρτήματα IV και XI της οδηγίας 2007/46/ΕΚ τροποποιήθηκαν επίσης στην εν λόγω οδηγία με σκοπό την προσαρμογή τους στην τεχνική πρόοδο. Επειδή αυτά τα παραρτήματα έχουν ήδη αντικατασταθεί με τον κανονισμό (ΕΚ) αριθ. 1060/2008 της Επιτροπής, της 7ης Οκτωβρίου 2008, για την αντικατάσταση των παραρτημάτων I, III, IV, VI, VII, XI και XV της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (4) και τροποποιήθηκαν με διάφορους κανονισμούς, οι μετέπειτα τροποποιήσεις τους θα πρέπει επίσης να πραγματοποιούνται μέσω κανονισμού. Είναι, συνεπώς, σκόπιμο, για λόγους νομικής σαφήνειας, να διορθωθεί η οδηγία 2010/19/ΕΕ.
(2)
Συνεπώς, το άρθρο 2 της οδηγίας 2010/19/ΕΕ πρέπει να απαλειφθεί.
(3)
Τα μέτρα που προβλέπονται στην παρούσα απόφαση είναι σύμφωνα με τη γνώμη της τεχνικής επιτροπής μηχανοκίνητων οχημάτων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 2 της οδηγίας 2010/19/ΕΕ απαλείφεται.
Άρθρο 2
Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 14 Ιουλίου 2011.

Labels: 7
8